Ecovacs introducerer Deebot X11 med støvposefri base

Ecovacs har løftet sløret for sin nyeste robotstøvsuger, Deebot X11, der er udstyret med PowerBoost-teknologi, som udnytter pauserne under moppevask til hurtig opladning. På den måde kan robotten fortsætte rengøringen uden at forlænge den samlede tid. Ifølge Ecovacs kan den i denne tilstand klare op til 1.000 kvadratmeter i én kørsel.

OZMO Roller 2.0 med TruEdge 3.0 giver markant øget tryk på gulvet og kan skrubbe ved 200 rotationer i minuttet. Systemet holder moppen fugtig gennem hele processen og når helt ind langs kanter og hjørner.

Den nye BLAST-løsning kombinerer kraftig luftstrøm med en sugestyrke på 19.500 Pa og 18 liter luft pr. sekund, hvilket ifølge producenten giver bedre opsamling af støv, hår og større partikler på både gulve og tæpper.

Kunstig intelligens og tangle-fri drift

Robotten indeholder også AI Stain Detection 2.0, som analyserer snavs og automatisk kan aktivere en dybere rengøring, hvis det er nødvendigt. ZeroTangle 3.0 kalder Ecaovacs deres teknologi med dobbelte børster skal forhindre, at hår og snavs sætter sig fast under brug.

Ny støvposefri station

En central del af X11-serien er den nye OmniCyclone-station. Den fungerer uden støvposer og kan ifølge Ecovacs reducere behovet for forbrugsdele. Beholderen på 1,6 liter rummer op til 48 dages snavs, og et cyklonisk system skal sikre en stabil sugestyrke over længere tid.

Stationen kan vaske moppevalsen med 75 grader varmt vand og efterfølgende tørre den med varm luft, så støvsugeren er klar til næste brug.

Forskellige modeller og design

Udover X11 OmniCyclone lanceres også X11 Pro Omni, som i en særlig version kan tilsluttes vandforsyning og afløb for helt automatisk drift. Begge modeller er udstyret med et ydre i metalliske overflader og et, ifølge Ecovacs i hvert fald, diskret design, der er tænkt til at passe ind i de fleste hjem.

AI-assistent og navigation

Med stemmeassistenten Agent Yiko er robotten i stand til selv at kortlægge hjemmet, genkende gulvtyper og tilpasse rengøringen efter rutiner og indstillinger. Brugeren guides med stemme under opsætningen, og assistenten kan også give fejlmeldinger og løsninger uden behov for kundeservice.

Robotten har TruePass 4-hjulstræk, som mekanisk hjælper robotten over tærskler på op til 2,4 centimeter og gentagne forhindringer på op til 4 centimeter. Samtidig anvendes AIVI 3D 3.0, der kan genkende objekter og dynamisk tilpasse ruten, også når der er mennesker eller kæledyr i nærheden.

Der er endnu ikke dansk pris eller lanceringsdato på Ecovacs Deebot X11.

Ecovacs introducerer Deebot X11 med støvposefri base